**Učebné osnovy – všeobecná časť**

**Predmet: Vlastiveda**

**Ročník: druhý**

**Časová dotácia: 1 hodín týždenne, 33 hodín ročne**

**CHARAKTERISTIKA PREDMETU**

Vlastiveda je predmetom, ktorý skúma reálny svet, v ktorom sa žiak bezprostredne

pohybuje. Je to blízke alebo menej vzdialené okolie domu, školy, obce alebo regiónu, v

ktorom žiak žije. V krátkosti to môžeme nazvať ako objavovanie reálneho sveta žiakmi v

určitom čase a priestore, vzájomné ovplyvňovanie sa človeka a prírody. Práve čas a priestor

sú chápané ako základné kategórie spoločenského života, ktorými si ľudia môžu odovzdávať

svoje informácie. Je v nich sprostredkovaný aj rozdielny život ľudí v jednotlivých kultúrach.

Súčasťou vlastivedy je spoznávanie minulosti, vzácnych predmetov, ktoré nám vypovedajú o

živote našich predkov, ale aj významných osobností. Vnímať, spoznávať a vytvoriť si kladný

vzťah ku krajine, v ktorej žiak žije, je hlavnou úlohou vo všetkých troch ročníkoch

primárneho vzdelávania.

Určité vlastivedné poznávanie začína uţ v detstve, v priestore a okolí dieťaťa, ktorý sa

vyznačuje množstvom zaujímavých vecí, kde dieťa získava odpoveď na množstvo otázok.

Obsah vlastivedy v primárnom vzdelávaní je naplnený emotívnym

poznávaním, pozorovaním a hodnotením javov a dojmov z krajiny, v ktorej žije. S tým úzko

súvisí aj poznávanie seba samého, svojho miesta v rodine a v komunite, v ktorej žije.

Poznávanie svojej krajiny v jednotlivých ročných obdobiach s dôrazom na starostlivosť

a bezpečnosť o zdravie, vytvára predpoklady pre vnímanie vzájomného vzťahu človeka

a prírody. Človek aj príroda sa mení v čase, a práve preto vnímanie svojej obce, regiónu, ale

aj celej vlasti musí byť spojené s poznaním histórie. Vlastiveda má aj činnostné zameranie.

Odporúčame preto aj vychádzky s vlastivednými námetmi. Ak to nie je možné z

bezpečnostného hľadiska, vhodné sú aj multimediálne prezentácie. Ideálne je prepojenie

vychádzok s prírodovedným, kultúrnym a historickým vzdelávaním. Vlastiveda inak

nazývaná aj »Objavujeme Slovensko« je rozdelená na tri veľké celky: Príroda Slovenska,

Ľudia a Slovensko v minulosti a dnes. V časti »Príroda Slovenska« je základom spoznávanie

určitých prírodných krás (napr. pohoria, jaskyne) najmä prostredníctvom povestí, rozprávania

prostredníctvom obrázkov a i. Slovensko v minulosti a dnes sú historické príbehy. Ich pilier

tvoria významné udalostí v histórii Slovákov v istom časovom slede. Žiaci sa oboznamujú s

najvýznamnejšími a najatraktívnejšími časťami regiónov. Tieto môžu byť realizované

prostredníctvom modelových výletov.

**CIELE PREDMETU**

Motivácia k objavovaniu prírody a ľudských výtvorov v blízkom, ale i vzdialenom okolí

je vo vlastivede dokumentovaná zaujímavým spôsobom učenia sa.

Dôležitým cieľom je spoznávať sociokultúrny priestor života dieťaťa a genézu tohto priestoru.

Mimoriadna pozornosť je venovaná orientácii v priestore a čase. Rozvoj poznania dieťaťa v

danom sociokultúrnom priestore zodpovedá mentálnej prezentácii pojmového aparátu, s

ktorým dokáže narábať a chápať jeho význam. Dieťa si ozrejmuje vlastnú kultúru, učí sa

narábať s historickými prameňmi, je schopné sa v nej orientovať a hodnotiť na svojej

primeranej úrovni. Vníma a zaujíma postoj k multikultúrnej otvorenosti. Prostredníctvom

príbehov, rozprávok, piesní, pozorovaní, žiaci získavajú vzťah ku kraju, v ktorom žijú. Vo

vyučovaní vlastivedy v 2. ročníku ZŠ je pozitívne, ak vedia žiaci rozprávať o svojom kraji, v

ktorom žijú, vedia pomenovať jeho jednotlivé časti. Vedia odlíšiť vzťahy, väzby (prírodného

a spoločenského rázu) v krajine svojho okolia, vo svojej obci, doma i v škole. Pri každej

vhodnej téme môžu žiaci použiť poznatky, ktoré načerpali zo svojich pozorovaní a osobných

skúseností. Žiaci majú vedieť pomenovať a odlíšiť, čo vytvorila príroda, a čo človek.

Porozprávať o premenách prírody počas roka. Vyhľadať v kalendári významné dni.

Orientovať sa v kraji pomocou svetových strán a významných objektov. Vekuprimerane

charakterizovať svoju obec. Po objavnom spoznaní kraja, v ktorom žiaci žijú, sa postupne

pútavou formou oboznamujú so zaujímavými časťami Slovenska. Žiaci majú pomocou obrázkov opísať pojmy, krajinu, pamiatky, ktoré už nie sú z ich bezprostredného okolia.

Ukázať na „obrázkovej mape“ (prispôsobenej obsahu vlastivedy v 3. ročníku) vybraté

pohoria, jaskyne, rieky, mestá a i. Opísať ich pomocou obrázkov – pokúsiť sa na nich rozlíšiť

už na pohľad rozdielne alebo spoločné znaky. Stručne povedať obsah povesti na vybratú

tému. Porozprávať o významných historických udalostiach.

Výučba vlastivedy v 4. ročníku ZŠ je zameraná na zážitkové poznávanie oblastí

Slovenska. Pre žiakov je pri tom dôležité orientovať sa na mape, vedieť čítať mapu s

porozumením a rozprávať o obrázkoch, fotografiách, porovnávať jednotlivé oblasti s krajom,

v ktorom žiak žije. Jej hlavným cieľom je podporovať chuť učiť sa, získavať zaujímavé

informácie, triediť ich, využívať v kontextových situáciách. Rozvíjať schopnosť objavovať a

snahu vysvetľovať, všímať si priestor, v ktorom žijeme a jeho premeny, prejavovať záujem o

spôsob života ľudí v blízkom okolí (v triede, škole, obci) a vedieť spolupracovať. Akceptovať

ľudí, ktorí prišli na Slovensko z iných štátov a naučiť sa ich tolerovať.

Súhrn cieľov:

-poznať priestor, v ktorom žiak žije,

-orientovať sa v priestore a čase,

-orientovať sa v mape, narábať s vekuprimeranými historickými prameňmi,

-rozvíjať si vzťah ku krajine a spoločnosti prostredníctvom príbehov, rozprávok,

-rozvíjať schopnosť využívať poznatky a zistenia zo svojich skúseností, pozorovaní,

objavovaní,

-vnímať vzťah prírody a človeka, vzájomné ovplyvňovanie sa,

-využívať zdroje informácií na opisovanie charakteristík prostredia, ich porovnávanie,

-vnímať ľudí aj z iných kultúrnych oblastí.

**KOMPETENCIE**

Prostredníctvom učenia sa a činnosti si žiaci rozvíjajú jednotlivé druhy funkčnej

gramotnosti a komunikatívne kompetencie tým, že majú možnosť slovne alebo písomne

prezentovať svoje skúsenosti z navštívenej oblasti na Slovensku alebo interpretovať

prečítanú alebo vypočutú povesť, pieseň, báseň viažucu sa k regiónu alebo k vlasti.

Vlastivedné učivo o Slovensku rozvíja aj čitateľskú gramotnosť. Žiaci majú možnosť

interpretovať umelecké texty z literatúry alebo odborné texty, prostredníctvom opisu

obrázkov, diagramov, kresieb a pod.

Ďalšou dôležitou kompetenciou je rozvíjanie kultúrnej kompetencie, pretože

spoznávanie vlasti sa rozvíja nielen priamym pozorovaním alebo získavaním informácií z

textu, ale aj využitím ľudovej slovesnosti výtvarného, hudobného, dramatického, alebo

filmového umenia.

Vzťah k prírode a k ľuďom rozvíja základy personálnej a interpersonálnej

kompetencie, podporuje motiváciu a rôzne stratégie „učiť sa“, hľadá možnosti a limity k

samostatnému, sebavedomému vystupovaniu a konaniu, k efektívnej bezproblémovej

(nekonfrontačnej) komunikácii, schopnosti objavovať a poznávať všetko, čo ho zaujíma,

k čomu má pozitívny vzťah, prípadne v čom by mohol v budúcnosti uspieť. Schopnosť

pracovať samostatne i tímovo.

Poznámka:

Témy nie je nutné preberať následne, ale výberovo. Závisí to od aktuálnosti sviatkov, ročných

období a významných udalosti, ktoré sa udiali. Napríklad stala sa nejaká významná udalosť

na Slovensku, tak jej budeme venovať pozornosť. Inokedy samotní žiaci prinášajú do školy

veľa otázok a chcú na ne odpovede. Výber kultúrnych a prírodných zaujímavosti

ponechávame na učiteľov a žiakov,

**OBSAH VZDELÁVANIA VLASTIVEDY**

Kraj, kde žijem

Škola a jej okolie. Moja trieda. Prvá vlastivedná vychádzka.

Objavujeme premeny okolo nás

Čo vytvorila príroda a človek. Čím je zaujímavý kalendárny rok a školský rok.

Cesta do školy a domov

Poznávanie cesty do školy Môj tieň smeruje na sever (svetové strany). Okolie školy

a bydliska (orientácia v okolí).

Nakreslím si cestu do školy - povrch, lesy, lúky, polia, záhrady a parky okolia.

Ako sa staráme o naše okolie a životné prostredie.

Čo a ako sa deje v našom okolí

Kalendár – jeseň, zima, jar, leto.

Moje mesto alebo moja dedina (miesto, kde žijem). Ľudia v mojom okolí (úcta k starším

obyvateľom). Spomíname si našich predkov. Čím sa pýši naša obec (príbehy o rodákoch,

pamätné miesta, sochy a i.) história, povesti, piesne, šport a kultúra. Kde zavolať pomoc

a kto nám pomáha (tiesňové linky), starostlivosť o zdravie.

Zvyky a tradície

Vianočný čas (aké sú tajomstvá Vianoc, Silvestra, Nového roka a Troch kráľov). Tešíme

sa na prázdniny.